मात्र, भारतात दर दहा लाख माणसांमागे मृत्यू होणाऱ्यांचं प्रमाण केवळ 34 एवढं आहे. युरोप आणि उत्तर अमेरिकेच्या तुलनेत ही आकडेवारी खूप कमी आहे. 

आपला केस फॅटिलिटी रेट (CFR) म्हणेज कोरोनाबाधितांमध्ये मृत्यूचं प्रमाण केवळ 2% आहे. महाराष्ट्रासारख्या राज्यात जिथे मृत्यूदर सर्वात जास्त आहे तिथेदेखील कोव्हिड-19 मृत्यूदराचा डबलिंग रेट 40 दिवसांचा आहे. 

म्हणजेच कोरोना विषाणूची लागण झाल्याने मृत्यू झालेल्यांची संख्या दुप्पट होण्यासाठी 40 दिवसांचा वेळ लागतो आहे. पब्लिक हेल्थ फाउंडेशन ऑफ इंडियाचे अध्यक्ष डॉ. के. श्रीनाथ रेड्डी म्हणतात, "कोरोनाग्रस्तांची संख्या वाढत असली तरी मृत्यूदर कमी आहे."

अनेक साथरोगतज्ज्ञांच्या मते भारतात कोव्हिड-19 चा मृत्यूदर कमी असण्यामागचं महत्त्वाचं कारण आहे इथली तरुण लोकसंख्या. भारतात तरुणांची संख्या मोठी आहे आणि या आजारात सर्वाधिक धोका हा वृद्धांना असतो. 

कोरोना कुटुंबातल्या इतर विषाणूंविरोधात तयार झालेली रोगप्रतिकारशक्ती हे देखील कमी मृत्यूदर असण्यामागचं कारण आहे का, हे अजून स्पष्ट नाही. शिवाय, दक्षिण आशियातल्या इतरही देशांमध्ये तरुण लोकसंख्या अधिक आहे आणि तिथेही मृत... आणखी 4000 वर्णांसाठी लेख सुरू ठेवा:
्यूदर कमी आहे. ही बाबही लक्षात घेण्यासारखी आहे. 

बांगलादेशात कोव्हिड-19 आजारामुळे दर दहा लाख लोकांमागे मृत्यू होण्याचं प्रमाण 22 आहे तर पाकिस्तानात हेच प्रमाणे 28 एवढं आहे.

लोकसंख्येच्या आकाराच्या दृष्टीने बघितल्यास युरोप आणि अमेरिकेच्या तुलनेत भारताची परिस्थिती खूप चांगली आहे. मात्र, जागतिक बँकेचे माजी प्रमुख अर्थतज्ज्ञ कौशिक बासू म्हणतात त्याप्रमाणे, "असं कारण देऊन स्वतःची सांत्वना करून घेणं बेजबाबदारपणाचं आहे."

प्रा. बासू यांच्या मते भौगोलिक परिस्थितीच्या दृष्टिकोनातून तुलना करण्याला मर्यादा आहेत. ते सांगतात, "भौगोलिक परिस्थितीच्या अंगाने तुलना केल्यास तुमच्या असं लक्षात येईल की त्या आघाडीवरही भारताची कामगिरी वाईट आहे. 

चीनमध्ये दर दहा लाख लोकांमागे मृत्यू होणाऱ्यांचं प्रमाण केवळ 3 एवढं कमी आहे आणि भारतात 34 आहे. दक्षिण आशियाचा विचार केला तर भारतापेक्षा फक्ता एका देशाची कामगिरी खराब आहे. तो देश आहे अफगाणिस्तान आणि भारताची सध्याची परिस्थिती बघता लवकरच भारत अफगाणिस्तानलाही मागे टाकेल."

प्रा. बासू सांगतात की भारत त्या मोजक्या देशांपैकी एक आहे ज्या देशांमध्ये कोरोना संक्रमणाचा ग्राफ खाली आलेला नाही. ते म्हणतात, "मार्चच्या शेवटच्या आठवड्यापासून ते आतापर्यंत कोरोनाग्रस्त आणि मृत्यूमुखी पडलेल्यांची केवळ संख्याच वाढत आहे, असं नाही तर त्याचा दरही वाढत आहे."

इतकंच नाही तर तज्ज्ञांच्या मते केवळ मृत्यूदर कमी असल्याने संपूर्ण चित्र स्पष्ट होत नाही. शिवाय, काही राज्यांमध्ये 'अंडरकाउंटिंग' होत असल्याचंही अनेकांना वाटतं. म्हणजे भारतातल्या काही राज्यांमध्ये प्रत्यक्षात जेवढे कोरोनाग्रस्त आहे त्यांची संपूर्ण नोंद होत नाहीय. 

पहिली गोष्ट म्हणजे जागतिक आरोग्य संघटनेने सांगूनही अनेक राज्य संशयित कोरोनाग्रस्तांची कोरोना रुग्ण म्हणून नोंद करत नाहीत. 

दुसरी गोष्ट अशी की अनेक राज्यांमध्ये कोव्हिड-19 असणाऱ्या रुग्णाचा मृत्यू झाल्यानंतर त्याचा कोव्हिडमुळे मृत्यू अशी नोंद करण्याऐवजी त्या रुग्णाला इतर कुठला आजार असल्यास त्या आजारामुळे झालेला मृत्यू अशी नोंद करत आहेत. गुजरात आणि तेलंगणा या दोन राज्यांमध्ये मोठ्या प्रमाणावर अंडरकाउंटिंग झाल्याचा अंदाज आहे. 

आरोग्यविषयक पत्रकार प्रियंका पुल्ला यांनी याबाबत एक सविस्तर रिपोर्ट केला आहे. गुजरातच्या वडोदरा शहराचं उदाहरण बघूया. या शहरात गेल्या दोन कोरोनाग्रस्तांच्या संख्येत तब्बल 329...